Diari Oficial de la Generalitat Valenciana


Sumari del DOGV 9012, del 03-02-2021 (2021/840)

Informació pública del projecte de decret pel qual es regulen la política general, l'estructura organitzativa i l'assignació de funcions en matèria de protecció de dades personals en l'àmbit de l'Administració de la Generalitat i el seu sector públic instrumental.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9012

Data del DOGV
:   03-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/840


Data del document
:   28-01-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública del projecte de decret pel qual es regulen la política general, l'estructura organitzativa i l'assignació de funcions en matèria de protecció de dades personals en l'àmbit de l'Administració de la Generalitat i el seu sector públic instrumental. [2021/840]  
Mitjançant una resolució de 16 de desembre de 2020, la consellera de Participació, Transparència, Cooperació i Qualitat Democràtica ha acordat l'inici de la tramitació del projecte de decret pel qual es regulen la política general, l'estructura organitzativa i l'assignació de funcions en matèria de protecció de dades personals en l'àmbit de l'Administració de la Generalitat i el seu sector públic instrumental.  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu, en l'apartat primer, la consulta pública prèvia a l'elaboració dels projectes normatius a fi d'obtindre l'opinió de la ciutadania i de les organitzacions més representatives potencialment afectades per la futura norma.  
  
L'article 25.4 del Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern, estableix que en tot cas se substanciaran els processos de participació ciutadana establits en l'esmentat article 133.  
Per tot això, i amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia que la Conselleria de Participació, Transparència, Cooperació i Qualitat Democràtica donarà publicitat d'aquesta consulta en la seua pàgina web, en l'apartat «Normativa en tramitació/participació ciutadana». Les aportacions es realitzaran a través del Portal de Participació de la Generalitat Valenciana (gvaparticipa.gva.es), accedint a l'apartat «Elaboració normativa», després del registre en aquesta plataforma.  
La duració d'aquesta consulta serà de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana.  
  
València, 28 de gener de 2021.- El sotssecretari de la Conselleria de Participació, Transparència, Cooperació i Qualitat Democràtica: Cristian Veses Donet.